b'\n_START_ARTICLE_\nKasiyangyaang baskagan\n_START_PARAGRAPH_\nSa alhebrang linyar, ang kasiyangyaang baskagan (Ingles: identity matrix), ng laking n ay ang n \xc3\x97 n baskagang parisukat na may mga isa sa pangunahing hilising at sero sa ibang lugar. Kinakatawan nito ng In, o I lamang kung hindi mahalaga ang laki o maaaring mapasiya ito sa konteksto. (Sa ilang mga larangan, tulad ng mekaniks na kwantum, kinakatawan ang kasiyangyaang baskagan ng naka-boldface na isa, 1; kung hindi, katulad ito sa I.) Mas bihirang ginagamit ng ilang mga aklat pangmatematika ang U o E upang kumatawan sa kasiyangyaang baskagan, na nangangahulugang "unit matrix" sa Ingles at ang salitang Aleman na "Einheitsmatrix",  ayon sa pagkakabanggit. _NEWLINE_Kapag m \xc3\x97 n ang A, katangian ng pagpaparami ng baskagan na _NEWLINE_Sa partikular, nagsisilbi ang kasiyangyaang baskagan bilang ang yunit ng ring ng lahat baskagang n \xc3\x97 n, at bilang ang elementong kasiyangyaan ng pangkalahatang grupong linyar GL(n) na binubuo ng lahat ng mababaligtad na baskagang n\xc3\x97n. (Maaaring baligtarin mismo ang kasiyangyaang baskagan; ang kabaligtaran ay ang kanyang sarili mismo.) _NEWLINE_Kung saan ginagamit ang mga baskagang n\xc3\x97n upang kumatawan sa mga transpormasyong linyar mula sa isang kalawakan ng tugano may n dimensiyon sa sarili nito, kumakatawan ang I\xe2\x82\x99  sa punsiyon ng kasiyangyaan, anuman ang batayan. _NEWLINE_Ang ika-i na tudling ng isang kasiyangyaang baskagan ay ang tuganong yunit e\xe1\xb5\xa2. Sumusunod na 1 ang taliyak ng kasiyangyaang baskagan at n ang bakas. _NEWLINE_Gamit ang notasyon na ginagamit minsan upang ilarawan nang maigsi ang mga hilising baskagan, maaaring isulat: _NEWLINE_Maaari rin itong isulat gamit ang notasyon ng delta Kronecker: _NEWLINE_Mayroon ding katangian ang kasiyangyaang baskagan na, kapag produkto ito ng dalawang baskagang parisukat, maaaring sabihin na kabaligtaran ng isa\'t isa ang mga baskagan. _NEWLINE_Ang kasiyangyaang baskagan ng isang naibigay na sukat ay ang tanging idempotenteng baskagan ng sukat na may buong ranggo. Iyon ay, ito lamang ang baskagan na (a) kapag pinarami ang sarili nito sarili mismo ang resulta, at (b) linyar na nagsasarili ang lahat ng mga hilera nito at lahat ng mga tudling nito. _NEWLINE_Ang pamadyang pariugat ng isang kasiyangyaang baskagan ay ang kanyang sarili mismo, at ito lamang ang positibong tiyak na pariugat. Gayunpaman, walang katiyakan ng parianyuing pariugat ang lahat ng kasiyangyaang baskagan na may hindi bababa sa dalawang hilera at tudling.'